# 1 ዓለመ መላእክት

## 1.1 ትርጕም

መልአክ የሚለው ቃል ‘መለከ’ ከሚለው የግእዝ ግስ የወጣ ሲሆን በሁለት ይተረጐማል፦ አለቃ ሹም ማለት ነው (ራእ 2፣ 3)፤ በሌላ ደግሞ መልእክተኛ፣ የተላከ ማለት ነው (ዕብ 1፥14) [?] መላእክት ከእግዚአብሔር ወደ ሰው፣ ከሰውም ወደ እግዚአብሔር የሚላላኩ ፍጥረታት ናቸው።

## 1.2 አፈጣጠራቸው

ልዑል እግዚአብሔር አራቱን ባሕርያተ ሥጋን፣ ሰባቱ ሰማያትን ከፈጠረ በኋላ መላእክትን እም ኀበ አልቦ ኀበ ቦ (ከምንም) ፈጠራቸው። ሰማያትን ከፈጠረ በኋላ ለምን ፈጠራቸው ቢሉ፦ አስቀድሞ ፈጥሮአቸው ቢሆን ተራዳነው፣ አብረነው ፈጠርን ባሉ ነበር። እርሱ ሲመሠርት እኛ ገነባን፣ እርሱ ሲገነባ እኛ መሠረትን ባሉ ነበር። ይህ ሊታወቅ እንዲህ ፈጥሮአቸው እንኳን ሳጥናኤል እኔ ፈጠርሁ ብሎአል

መላእክት ከምንም የተፈጠሩ ሆነው ሳሉ አንዳንድ ቅዱሳት መጻሕፍት ከነፋስና ከእሳት ተፈጠሩ[[1]](#footnote-1) ማለታቸው ስለ ግብራቸው ነው። መላእክት እንደ ነፋስ ይረቃሉ፣ እንደ እሳት ይሞቃሉና ነው። ቅዱስ ቄርሎስም የነፍስ ባሕርይዋ፣ የመላእክት ባሕርያቸው፣ የሥላሴ ባሕርይ አይታወቅም[[2]](#footnote-2) ብሎ ገልጾታል።

የመላእክት ተፈጥሮ፦ - ሕያዋን፣ ለባውያን እና ነባቢያን ናቸው። - ረቂቅ አካል አላቸው፤ በመዓርገ ርቀት መሬት → ውኃ → እሳት → ነፋስ → የሰው ሕያዊት ነፍስ → መላእክት፤ እንደ ቅደም ተከተላቸው አንዱ ከሌላው ይረቃሉ - ግእዛን ወይም ነጻ ፈቃድ ያላቸው ፍጥረታት ናቸው፤ ይህ ባይሆን ሰይጣንና አጋንንቱ ባልተባሉ፣ ቅዱሳን መላእክትም ባልተባሉ ነበር። - ባሕርያቸው አይመረመርም፤ ሰው በተገለጠለት መጠን ይረዳቸዋል እንጂ[[3]](#footnote-3) - ጾታ የላቸውም፤ አይወልዱም አይዋለዱም አይበዙም አይባዙም በ(ማቴ 22፥30-31) ጌታችን ሰዱቃውያን ስለ ትንሣኤ ሙታን በጠየቁት ጊዜ ሙታንስ በሚነሡበት ጊዜ በሰማያት እንደ እግዚአብሔር መላእክት ሆነው ይኖራሉ እንጂ አያገቡም፣ አይጋቡምም

ልዑል እግዚአብሔር መላእክትን በሦስት ከተሞች በኢዮር በራማ በኤረር መቶ ነገድ አድርጎ ፈጥሮአቸዋል። ለየ አሥሩ ነገድ አንድ አንድ አለቃ ሾሞላቸዋል።

* በኢዮር ከተማ፦
  + አጋዝእት - አለቃቸው ሳጥናኤል ነበር፤ ሳጥናኤል ማለት ቅሩበ እግዚአብሔር፣ አኃዜ መንጦላዕት፣ አቅራቤ ስብሐት ማለት ነው።
  + ኪሩቤል - አርባዕቱ እንስሳ ናቸው፤ በቀሳውስት አምሳል የሚያገለግሉ ነው
  + ሱራፌል - የዲያቆናት አምሳል ናቸው
  + ኃይላት - የሥላሴ ሰይፍ ጃግሬዎች ናቸው፤ አለቃቸው ቅዱስ ሚካኤል ነው
* በራማ ከተማ፦
  + አርባብ - አለቃቸው ቅዱስ ገብርኤል ነው
  + መናብርት - የሥላሴ ጋሻ ጃግሮች ናቸው፤ አለቃቸው ቅዱስ ሩፋኤል ነው
  + ሥልጣናት - የሥላሴ ነጋሪት መቺዎች ናቸው፤ አለቃቸው ሱርያል ነው
* በኤረር ከተማ፦
  + መኳንንት - የሥላሴ ቀስተኞች ናቸው፤ አለቃቸው ሰዳክያል ነው።
  + ሊቃናት - የሥላሴ ፈረስ ባልደራስ ናቸው፤ አለቃቸው ሰላትያል ነው።
  + መላእክት - ፀሐይን፣ ጨረቃን፣ ከዋክብትን፣ አዝርዕትን፣ እፅዋትን ከሰማይ በታች ያሉትን ሁሉ የሚጠብቁ ናቸው፤ አለቃቸውም አናንያል ነው።[[4]](#footnote-4)

ሥላሴም መላእክትን ፈጥረው ተሰወሯቸው። እግዚአብሔር ተሰወራቸው ማለት እነርሱ ባሉበት ሳይኖር ማለት ሳይሆን፣ አልተገለጠላቸውም ማለት ነው። ለምን ተሰወራቸው ቢሉ፦ - ባሕርዬ አይመረመርም ሲል - መላእክት በነጻ ፈቃዳቸው ተጠቅመው ፈጣሪያቸውን እንዲያውቁትና እንዲያመልኩት [?] ዛሬም እኛ እግዚአብሔር ብርሃኑን ዘርግቶብን ከክብሩ የተነሣ ተንቀጥቅጠን የምናመልከው ሳይሆን ሳይታየን የማመዛዘን የመምረጥ ዕድሉን ሰጥቶን እንደምናመልከው ማለት ነው።

ይህ ብሎክ ቴክስት ነው

መላእክትም ‘ማን ፈጠረን?’ ብለው ተመራመሩ። የሐሰት አባቷ ሳጥናኤል እኔ ፈጠርዃችሁ ቢል ሢሶው አመኑበት፣ ሢሶው ፈጥሮን ይሆን አይሆን ብለው ተጠራጠሩ፤ ሢሶው አላመኑበትም። [?] በዚህ የተነሣ በሦስቱ ከተሞች ያሉ መላእክት ተናወጡ። ሊቀ መላእክት ቅዱስ ገብርኤል ግን ንቁም በበ ህላዌነ እስከ ንረክቦ ለእግዚእነ - ፈጣሪያችንን እንስክናገኘው፣ እስክናውቀው ድረስ በያለንበት እንቁም ብሎ አረጋጋቸው።

ከዚህ በኋላ እግዚአብሔር ‘ብርሃን ይሁን’ ብሎ በነቢብ (ሰማዕያን መላእክት ነበሩና) ብርሃንን ፈጥሮ የፈጠረውን ፍጥረት ሁሉ እንደ ዕንቍላል ይዞ ተገለጠላቸው፤ መላእክትም ይህ ብርሃን ዕውቀት ሆኖላቸው ‘ቅዱስ ቅዱስ ቅዱስ’ ብለው በአንድነት በሦስትነቱ አመሰገኑት። ሳጥናኤል ይህንን ዐይቶ ቢያፍርም ከክህደቱ ግን ሊመለስ አልቻለም። በዕለተ ረቡዕም ከግብረ አበሮቹ ጋር ሆኖ መላእክትን ቢወጋቸው እግዚአብሔር በሰጣቸው መስቀል ድል አድርገው ወደ ጥልቁ ከትተውታል። ሳጥናኤል ሳይሆን እኛው ፈጠርን ያሉትም አብረውት ሲወርዱ፣ የተጠራጠሩት መላእክት ግን በዐየር ቀርተዋል።[[5]](#footnote-5)

## 1.3 የቤተ ክርስቲያን ምሳሌ

በዓለመ መላእክት የነበረው የቅዱስን መላእክት አንድነት የአማናዊቷ ቤተ ክርስቲያን ምሳሌ ነው፦

* በመላእክት መካከል ክህደት፣ ጥርጥርን የሚዘራ ሳጥናኤል እንደነበረ፣ በቤተ ክርስቲያንም እንደ እነ አርዮስ፣ ንስጥሮስ ያሉ መናፍቃን እየተነሡ ምእመናንን ያውካሉ
* በሳጥናኤል ክህደት የታወኩ መላእክትን ቅዱስ ገብርኤል ተነሥቶ ‘ንቁም በህላዌነ’ ብሎ እንዳረጋጋ፣ በቤተ ክርስቲያንም መናፍቃን ሲነሡ እንደ እነ ቅዱስ አትናቴዎስ፣ ቅዱስ ቄርሎስ ያሉ ሊቃውንት ተነሥተው ምእመናንን በትምህርታቸው ያረጋጋሉ
* በዓለመ መላእክት ልዩ ልዩ የአገልግሎት ድርሻ (በዲያቆናት አምሳል ተንሥኡ የሚሉ፣ በካህናት አምሳል ማዕጠንት ይዘው የሚያጥኑ፣ ወዘተ) እንደነበረ ሁሉ ዛሬ በቤተ ክርስቲያንም ምእመናን ልዩ ልዩ የአገልግሎት ድርሻዎች አሏቸው

## 1.4 ጥያቄዎችና መልሶቻቸው

* **ጥያቄ**፦ በመጽሐፈ አክሲማሮስ ጥንተ ፍጥረት ዕለተ እሑድን በእግዚአብሔር ዘንድ አንዲት ዕለት ናት በእኛ ዘንድ ግን ሺህ ዘመን ነው ለምን አለ?
* **መልስ**፦

## ዋቢ መጻሕፍት

[1] *መጽሐፈ አክሲማሮስ*. ባሕር ዳር: አባ ሠናይ ምስክር፤ 1999.

[2] *ኦሪት ዘፍጥረት እና ኦሪት ዘፀአት አንድምታ ትርጓሜ*. አዲስ አበባ: ትንሣኤ ማሳተሚያ፤ 1999.

1. ሰላም ለገጽከ እም ነፋስ ወነድ ዘተሥዕለ፣ ምስለ ማይ ወመሬት ዘኢተሀወለ - መሬትና ውኃ ያልተቀላቀለበት ከነፋስና ከእሳት ብቻ ለተፈጠረው ገጽታህ ሰላም እላለሁ [↑](#footnote-ref-1)
2. ምንጭ? [↑](#footnote-ref-2)
3. ምንጭ? [↑](#footnote-ref-3)
4. *መጽሐፈ አክሲማሮስ* [↑](#footnote-ref-4)
5. *ኦሪት ዘፍጥረት እና ኦሪት ዘፀአት አንድምታ ትርጓሜ* [↑](#footnote-ref-5)